REGULAMENTUL (CE) NR. 874/2007 AL COMISIEI
din 24 iulie 2007
de stabilire a sumei finale a ajutorului pentru furaje uscate pentru anul de comercializare 2006/2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1786/2003 al Consiliului din 29 septembrie 2003 privind organizarea comună a piețelor în sectorul furajelor uscate (1), în special articolul 20,
întrucât:
(1)
Regulamentul (CE) nr. 1786/2003 stabilește, la articolul 4 alineatul (2), suma ajutorului acordat întreprinderilor prelucrătoare pentru furaje uscate în limita cantității maxime garantate menționate la articolul 5 alineatul (1) din respectivul regulament.
(2)
În conformitate cu articolul 33 alineatul (1) primul paragraf din Regulamentul (CE) nr. 382/2005 al Comisiei din 7 martie 2005 de stabilire a normelor de aplicare a Regulamentului (CE) nr. 1786/2003 al Consiliului privind organizarea comună a pieței furajelor uscate (2), statele membre au comunicat Comisiei cantitățile de furaje uscate pentru care au fost depuse cereri de ajutor pentru anul de comercializare 2006/2007. Conform acestor comunicări, cantitatea maximă garantată pentru furaje uscate nu a fost depășită.
(3)
Suma ajutorului pentru furaje uscate se ridică așadar la 33 EUR pe tonă, în conformitate cu articolul 4 alineatul (2) din Regulamentul (CE) nr. 1786/2003.
(4)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Pentru anul de comercializare 2006/2007, suma finală a ajutorului pentru furaje uscate se stabilește la 33 EUR pe tonă.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 iulie 2007.